open-index/open-wikipedia-markdown huggingface dataset:
Martti Rautajärvi

**Martti Rautajärvi**, vuoteen 1906 **Blomgren** (11. tammikuuta 1868 Pyhäjärvi Vpl – 30. lokakuuta 1927) oli suomalainen opettaja ja koulunjohtaja, joka sai maanviljelysneuvoksen arvonimen.

Rautajärven vanhemmat olivat rovasti Otto Gustaf Blomgren ja Hilma Charlotta Rehbinder ja puoliso vuodesta 1895 Naemi Wilhelmina Sillfors. Rautajärvi kävi Suomalaista klassillista lyseota, mutta valmistui agronomiksi Mustialasta vuonna 1890. Hän toimi valmistuttuaan maanviljelijänä ja sitten opettajana, ensin Saarijärven Tarvaalan maanviljelys- ja karjakkokoulussa ja myöhemmin Peltosalmella karjanhoito- ja maanviljelyskoulussa ja Nurmeksessa Haapapuron maanviljelys- ja karjakkokouluissa 1897–1904. Nurmeksessa Rautajärvi oli samalla meijerin isännöitsijä. Myös Soanlahdella Rautajärvi toimi maanviljelys- ja karjakkokoulun opettajana ja johtajana. Pohjois-Karjalassa ollessaan Rautajärvi toimi lisäksi Metsähallituksen metsäkasöörinä. Vuonna 1908 hän siirtyi Mikkelin maalaiskuntaan Otavan maatalouskoulun johtajaksi, mitä tehtävää hän hoiti aina kuolemaansa asti. Rautajärvi oli Mikkelin maalaiskunnan kunnanvaltuuston jäsen ja hänellä oli myös maatalousalan kansallisia luottamustehtäviä. Maanviljelysneuvoksen arvonimen Rautajärvi sai vuonna 1926. 

## Lähteet
San Gillio

**San Gillio** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3&nbsp;216 asukasta.

## Lähteet

## Aiheesta muualla
Younès Chetali

**Younès Chetali** (1949 Tunis – 21. huhtikuuta 2022) oli tunisialainen urheilujohtaja ja jalkapalloilija.

Chetali toimi Tunisian olympiakomitean puheenjohtajana vuosina 2011–2013. Tunisian jalkapalloliiton puheenjohtajana hän toimi vuosina 1996–1997. Lisäksi Chetali toimi Tunisian virallisen delegaation johtajana Jalkapallon maailmanmestaruuskilpailuissa 1978. Jalkapalloilijana Chetali edusti Étoile Sportive du Sahelia. 

## Lähteet
Afrikkalainen kyläkoira

**Afrikkalainen kyläkoira** on termi, jota käytetään Afrikan mantereen puolivilleistä koirapopulaatioista. Osa niistä luetaan omiksi roduikseen, kuten muun muassa africanis.

## Paikallismuunnoksia
* africanis: eteläafrikkalainen koira, rekisteröity Etelä-Afrikan Kennelunioniin
* avuvi: paariatyyppinen ghanalainen koira
* bagirminkoira: kookas, voimakas kirjavanvärinen tšadilainen koira 
* gandankoira: lurcher-tyyppinen pitkäraajainen suurriistan metsästykseen käytetty ugandalainen koira, joka on saanut nimensä ganda-heimolta
* hahoawu: keltainen tai punainen keskikokoinen (11–14 kg) togolainen vahtikoira, joka on saanut nimensä Hahojoesta
* i-baku: uskotaan olevan sukua arabialaisille koirille
* i-maku: basenjimainen koira, sukulaisrotuja löytyy Sambian Luangwa-laaksosta ja Kongon demokraattisesta tasavallasta
* i-twina: vendojen kasvattama eteläafrikkalainen, korkea, hoikka, kevytluustoinen koira, jolla on suhteellisen kookkaat pystyt "lepakonkorvat", alkuperä mahdollisesti Pohjois-Afrikassa, ns. *bush dog*, käytetty hirven metsästykseen, leijonien ilmoittamiseen haukkumalla ja karjan vartiointiin
* itäafrikankoira: kookas, voimakas kenialainen metsästyskoira
* kameruninkoira: keskikokoinen, pystykorvainen, pitkäraajainen, lyhytkarvainen, yleensä kirjavanvärinen länsiafrikkalainen metsästyskoira
* liberiankoira eli liberianterrieri: pieni, punaruskea terrierityyppinen länsiafrikkalainen koira
* länsiafrikanhiirikoira: dobermannia ulkoisesti muistuttava noin 36 cm korkea koira, jolla on lyhyt, sileä ja punainen karvapeite
* madagaskarinmetsästyskoira: madagaskarilainen metsästyskoira
* mangbetunkoira: zandenkoiran paikallisvariaatio
* simaku: eteläafrikkalainen rotta- ja paariakoira, jonka alkuperä on terriereiden ja paariakoirien välisissä risteytyksissä
* sudaninvinttikoira: pienikokoinen sudanilainen vinttikoira, jonka uskotaan kuolleen sukupuuttoon
* tswanankoira: kotoisin Kalaharista, keskikokoisen vinttikoiran näköinen
* zandenkoira: keskiafrikkalainen metsästyskoira
* zulunkoira: pienikokoinen, voimakas, keltainen metsästys- ja vahtikoira, jolla on neliömäinen kuono

Myös seuraavat rodut saattavat kuulua termin alle:
* afrikankarvatonkoira
* bisharinkoira
* dinkankoira
* egyptinkarvatonkoira
* sansibarinkoira
* šillukinkoira

## Lähteet
Mineralin murhat

Ainakin neljä **murhaa jäi selvittämättömäksi** Yhdysvalloissa Washingtonin osavaltion Mineralin lähettyvillä vuonna 1985. Tapaus sai laajaa julkisuutta mediassa ja siitä tehtiin jakso Unsolved Mysteries -televisiosarjaan.

## Uhrit
Steven Harkins ja Ruth Cooper olivat viikonloppuretkellä. Ohikulkija löysi Harkinsin kaukaiselta leiripaikalta makuupussistaan päähän ammuttuna. Pariskunnan koira, joka oli myös ammuttu, löydettiin viikko myöhmmin ja Cooperin ruumis lokakuun 26–28. Hänen kallonsa löytyi aikaisemmin parin kymmenen metrin päässä hänen ruumiistaan.

Neljä kuukautta myöhemmin katosivat Diana Robertson ja hänen miesystävä Michael Lloyd Riemer ollessaan tarkastamassa metsästysansoja. Heidän 2-vuotias tyttärensä löytyi hyväkuntoisena  Retkeilijä löysi Riemerin kallon 26. maaliskuuta 2011 vanhalta metsätieltä. Robertsonin ruumis löydettiin noin mailin päästä helmikuussa 1986. Häntä oli puukotettu useita kertoja ja hänen kaulansa ympärille oli sidottu sukka.

## Lähteet
Ulla Virtanen

**Ulla Virtanen** on muun muassa seuraavien henkilöiden nimi:

* Ulla Virtanen (s. 1982), suomalainen juoksija
* Ulla Virtanen (s. 1980), suomalainen näyttelijä
Diklooriheksoksidi

**Diklooriheksoksidi** (Cl2O6) tai **klooritrioksidi** on kloorin ja hapen muodostama epäorgaaninen molekyyliyhdiste.

## Ominaisuudet ja valmistus
Huoneenlämpötilassa diklooriheksoksidi on tummanpunaista nestettä. Kiinteänä yhdiste on väriltään keltaista ja rakenne koostuu ClO2+- ja ClO4--ioneista. Kaasufaasissa yhdiste koostuu Cl2O6-molekyyleistä ja nestemäisen yhdisteen rakenne ei ole täysin tiedossa. Diklooriheksoksidi on radikaali, mutta kuitenkin suhteellisen pysyvä. Yhdiste on erittäin voimakas hapetin ja reagoi kiivaasti erityisesti orgaanisten yhdisteiden kanssa. Diklooriheksoksidi reagoi veden kanssa kloorihapoksi ja perkloorihapoksi.
:Cl2O6 + H2O → HClO3 + HClO4

Diklooriheksoksidia valmistetaan hapettamalla klooridioksidia otsonilla.
:2 ClO2 + 2 O3 → Cl2O6 + 2 O2

## Lähteet
Vasyl Holoborodko

**Vasyl Holoborodko** (7. huhtikuuta 1945 Adrianopil, Perevalskin piiri, Luhanskin alue, Ukrainan SNT) on ukrainalainen runoilija.

Holoborodko julkaisi ensimmäiset runonsa 1964 kahdessa ukrainalaisessa kulttuurijulkaisussa *Literaturna Ukrajina* ja *Dnipro*. Hän joutui virallisen tahon hampaisiin ja julkaisukieltoon kriitikkojen arvostuksesta huolimatta. Hänet erotettiin 1967 Donetskin yliopistosta, koska hän oli levittänyt Ivan Dzjuban kirjaa Internationalismi vai venäläistäminen? Hän joutui asepalvelukseen Kaukoitään, ja palattuaan sieltä hän työskenteli raskaassa ruumiillisessa työssä.

Holoborodkon runokuvissa on lapsenomaista taikaa ja ihmettä, ja niitä leimaa viattomuus. Runokokoelmia julkaistiin Ranskassa vuonna 1970. Ukrainassa hän sai runojaan julki aikakauslehdissä glasnostin ja perestroikan ansiosta 1985 ja 1988 kokoelman *Zelen den* ('Vihreä päivä'), jota Dzjuba kiitteli vuolaasti. Hänelle myönnettiin 1994 Taras Ševtšenkon palkinto. Kansanlauluihin perustuva kokoelma ilmestyi 2002, ja siinä on myös hänen teoreettinen kirjoituksensa ukrainalaisesta kosintatavasta.

## Lähteet

## Aiheesta muualla
Kinoset

**Kinoset Oy** on yksityinen suomalainen elokuvateatteriketju, joka toimii kolmella paikkakunnalla. Yritys on perustettu 1997 ja sillä on elokuvateatterit Huittisissa, Loimaalla ja Sastamalassa.

## Elokuvateatterit
Kinoset Oy:n kolmessa elokuvateatterissa on neljä salia: *Kino 1-2* Huittisissa on yrityksen ainoa monisaliteatteri. Huittisten elokuvateatteri on ketjun uusin teatteri, se avattiin huhtikuussa 2010.Viimeisin ketjuun liitetty elokuvateatteri on *Bio Sastamala* (2012). Kinoset luopui Someron Jukolasta 2024.

* Kino 1-2, Huittinen
* Kinoma, Loimaa
* Bio Sastamala, Sastamala

## Lähteet

## Aiheesta muualla
* Yrityksen verkkosivusto
Hukkakaurat

**Hukkakaurat** on Tomi Saarijärven ohjaama ja käsikirjoittama suomalainen independent-tuotantona tehty draamaelokuva vuodelta 2015

Elokuva sijoittuu 1980-luvun Etelä-Pohjanmaalle, jossa Jari karkaa armeijasta simputuksen vuoksi ja piileskelee kotikylällään kiinniottajia. Hän saa apua kylään muuttaneelta Tepolta.

## Lähteet
Cessna 406 Caravan II

**Cessna 406 Caravan II** on kaksimoottorinen täysmetallirakenteinen lentokone, jossa on sisäänvedettävä nokkapyörä. Moottorin valmistaa Reims Aviation yhteistyössä Cessnan kanssa. Koneessa on neljätoista istuinpaikkaa: 12 matkustajapaikka ja yhden tai kahden hengen miehistö. Sitä valmistettiin 1983–2013. Se on tarkoitettu matkustaja- ja pienrahtikuljetukseen.

## Lähde

## Aiheesta muualla
Cinemahouse

**Cinemahouse Oy** on yksityinen suomalainen elokuvateatteriketju, jolla on elokuvateatterit Kaarinassa, Turussa, Laitilassa ja Salossa.

## Elokuvateatterit
Cinemahousen neljässä elokuvateatterissa on yhteensä yhdeksän salia. Teattereista suurin on Kaarinassa sijaitseva 299-paikkainen Kino Piispanristi, jossa on viisi salia. *[[Kinotour]]-*kiertue-elokuvateatteri oli aikaisemmin osa Cinemahousea, mutta nykyisin sitä operoi Kino Events Finland Oy.

* Kino Diana, Turku
* Kino Piispanristi, Kaarina
* Laitilan Kino, Laitila
* Lumo, Salo

## Lähteet
Noah Jupe

**Noah Jupe** (s. 25. helmikuuta 2005 Lontoo, Englanti, Yhdistynyt kuningaskunta) on englantilainen näyttelijä, joka on näytellyt muun muassa elokuvissa *[[Wonder (elokuva)|Wonder]]* (2017), *[[Hiljainen paikka]]* (2018) ja *[[Hiljainen paikka: Osa 2]]* (2020), *[[Le Mans 66 – täydellä teholla]]* (2019) sekä *[[Honey Boy]]* (2019). 

Jupen nuorempi veli Jacobi Jupe on myös näyttelijä. Veljekset esiintyivät yhdessä vuoden 2025 elokuvassa *[[Hamnet]]*.

## Lähteet
 

## Aiheesta muualla

*
TMB Cinema

** TMB Cinema Oy** on yksityinen suomalainen elokuvateatteriketju, jolla on elokuvateatterit Akaassa, Heinolassa, Pieksämäellä ja Valkeakoskella.

## Elokuvateatterit
TMB Cineman Oy:n kaikki neljä elokuvateatteria ovat yksisalisia. 

* *Kino-Toijala*, Akaa
* *Elokuvateatteri Elo*, Heinola
* *Kinomania*, Pieksämäki
* *Kino Sampo*, Valkeakoski

## Viitteet
Leikkuulauta

**Leikkuulauta** on lauta, jolle voidaan asettaa materiaalia leikkausta varten. Keittiön leikkuulautaa käytetään yleisesti ruoan valmistukseen, mutta leikkuulautoja löytyy myös mm. muiden raaka-aineiden, kuten nahan tai muovin, leikkaamiseen. Keittiön leikkuulaudat valmistetaan usein puusta tai muovista, ja niitä on eri leveyksiä ja kokoja. Leikkuulautoja voidaan tehdä myös lasista, teräksestä tai marmorista.
Cinemanse

**Cinemanse Oy** on suomalainen elokuvien levitys- ja maahantuontiyhtiö, joka on perustettu 2014. Yhtiö on levittänyt suomalaisiin elokuvateattereihin yli 70 pitkää elokuvaa painottuen art house -elokuviin.

Aurora Studios osti Cinemansen 2021. Cinemansesta tuli Aurora Studiosin tytäryhtiö ja Cinemansen perustajasta ja omistajasta Hanna Lajusesta Aurora Studios Oy:n levitysjohtaja ja johtoryhmän jäsen.

Cinemanse on levittänyt vuodesta 2023 tanskalaisen Scanboxin elokuvat Suomeen.

## Viitteet

## Aiheesta muualla

* 
* Cinemansen verkkosivut
* Kalle Kinnunen: Tarinan lumoissa - Hanna Lajusen maahantuontiyhtiö on elokuva-alan menestystarina. *[[Suomen Kuvalehti]]* 6.7.2023
Kokkolan kaupunginvaltuusto

**Kokkolan kaupunginvaltuusto** on Kokkolan ylin päättävä elin. Kaupunginvaltuustossa on 43 valtuutettua.

Vuoden 2025 kuntavaaleissa äänestysprosentti oli 54,6 %. Suurin puolue oli keskusta (23,5&nbsp;%, 11 paikkaa). Muut paikkoja valtuustoon saaneet puolueet olivat SDP (22,8&nbsp;%, 10 paikkaa), kokoomus (15,5&nbsp;%, 7 paikkaa), perussuomalaiset (10,5&nbsp;%, 4 paikkaa), RKP (9,6&nbsp;%, 4 paikkaa), kristillisdemokraatit (7,9&nbsp;%, 3 paikkaa), vasemmistoliitto (7,0&nbsp;%, 3 paikkaa) ja vihreät (3,2&nbsp;%, 1 paikka).

## Paikkajako vaaleittain

## Lähteet
Maastojuoksun Suomen-mestaruuskilpailut 2022

**Maastojuoksun Suomen-mestaruuskilpailut 2022** käytiin 8. toukokuuta Nakkilassa. Järjestävänä seurana toimi Nakkilan Vire yhdessä Noormarkun Nopsan kanssa.

## Mitalistit

Lähde

## Lähteet
EV Regensburg

**Eisbären Regensburg** on saksalainen jääkiekkojoukkue Regensburgin kaupungista. Joukkue on perustettu vuonna 1962 ja se pelaa Saksan toiseksi korkeimmalla sarjatasolla DEL2-liigassa.

## Pelaajat

### Valmennus & Joukkueenjohto
* **Päävalmentaja & Toimitusjohtaja:** Peter Flache 
* **Apuvalmentaja:** Hugo Boisvert 
* **Maalivahtivalmentaja:** Jochen Vollmer 
* **Videovalmentaja:** Korbinian Ledutke 
* **Huoltopäällikkö:** Tom Pirkenseer 
* **Puheenjohtaja:** Peter Holmgren 

*Lähde: EliteProspects*

## Lähteet

## Aiheesta muualla
*Viralliset kotisivut
Politiikka-Suomi

**Politiikka-Suomi** on suomalaista politiikkaa ja poliitikkoja käsittelevä dokumenttisarja, joka julkaistiin Ylellä lokakuussa 2021. Sarjan ovat luoneet muiden muassa Jussi Jormanainen, Pekka Laine, Olli Laine ja J. P. Pulkkinen.

*Politiikka-Suomi* on palkittu Suuren journalistipalkinnon vuoden journalistisena tekona sekä kahdella Kultaisella Venlalla (paras uutis- ja ajankohtaisohjelma; paras uusi ohjelma).

## Samankaltaisia sarjoja

* *[[Rock-Suomi]]* (2010) 
* *[[Iskelmä-Suomi]]* (2013) 
* *[[Klassinen Suomi]]* (2016) 
* *[[Urheilu-Suomi (dokumenttisarja)|Urheilu-Suomi]]* (2017) 
* *[[Raha-Suomi]]* (2025)

## Lähteet

## Aiheesta muualla

* Koko sarja Yle Areenassa
Bertram Goodhue

**Bertram Grosvenor Goodhue** (28. huhtikuuta 1869 – 23. huhtikuuta 1924) oli yhdysvaltalainen arkkitehti. 

Goodhue ei saanut muodollista arkkitehtikoulutusta, vaan harjoitteli alaa oppipoikana vuoteen 1891 asti. Hän toimi uransa alussa Bostonissa. Siellä hän oli vuonna 1897 perustamassa käsityötaitoja edistänyttä Arts and crafts -liikettä. Hän perehtyi myös typografiaan ja kirjasuunnitteluun. Hän loi vuonna 1896 Cheltenham-kirjasintyypin, jota alettiin käyttää The New York Timesin otsikkotyyppinä. 

Vuonna 1891 Goodhue ja Ralph Adams Cram perustivat arkkitehtitoimiston New Yorkiin. Toimisto saavutti vahvan aseman uusgottilaisten rakennusten suunnittelussa. Uusgoottilaisen rakennusten lisäksi Goodhue kokeili urallaan monia eri tyylilajeja, ja häntä pidetään Art deco -tyylin varhaisena kehittäjänä. . Goodhue on suunnitellut muun muassa Saint Thomas -kirkon New Yorkiin (valmistunut 1914), El Fureidis -kartanon Kaliforniaan (1915), Chicagon yliopiston Rockefeller-kappelin (1928) ja Nebraskan osavaltion Capitol-rakennuksen (1932).
 
Goodhue edisti huomattavasti Eliel Saarisen vuonna 1923 alkaneen Amerikan-kauden alkuvaihetta. Sekä Goodhue että Saarinen edustivat näkemystä, että arkkitehtuuria tuli kehittää kohti uusia muotoja, jotka vastaisivat ajan kulttuurista kehitystä. Se merkitsi uusgoottilaisuudesta irrottautumista.

## Lähteet
Reaktiovideo

**Reaktiovideo** on video, jolla näytetään yhden tai useamman henkilön reaktioita esimerkiksi musiikkikappaleeseen, peliin tai televisiosarjaan. Reagoija kuvailee katsomaansa videota ja saattaa välillä keskeyttää sen katsomisen kommentoidakseen sitä.

Reaktiovideoita julkaistaan paljon esimerkiksi YouTubessa ja Tiktokissa. Televisiossa samaa logiikkaa on käytetty esimerkiksi *[[Sohvaperunat]]*-tositelevisiosarjassa.

Suomalaisten reaktiokanavien toimintaa rajoittaa Suomen tiukka tekijänoikeuslainsäädäntö, joka rajoittaa alkuperäismateriaalin käyttöä. Yhdysvalloissa tekijänoikeuksiin suhtaudutaan vapaammin.

Jotkut Youtubettajat julkaisevat reaktiovideoita toisten Youtubettajien videoista. 

## Lähteet
Bertel Haarder

**Bertel Geismar Haarder** (s. 7. syyskuuta 1944 Holbøl) on tanskalainen Venstren poliitikko. Hän on istunut kansankäräjillä vuosina 1975–1999 ja uudestaan vuodesta 2005. Lisäksi hän on toiminut useaan kertaan ministerinä ja ollut Euroopan parlamentin jäsen vuosina 1994–2001.

Haarder on ollut opetusministeri vuosina 1982–1993, tutkimusministeri 1987–1993, maahanmuuttoministeri 2001–2005, eurooppaministeri 2001–2003, kehitysapuministeri 2004–2005, opetus- ja kirkkoministeri 2005–2007, opetus- ja pohjoismaaministeri 2007–2007, sisä- ja terveysministeri 2010–2011 sekä kulttuuri- ja kirkkoministeri 2015–2016. Hän on päivien määrässä mitattuna toiminut Tanskassa ministerinä kauemmin kuin kukaan toinen poliitikko. Hän teki ennätyksensä lokakuussa 2016, jolloin hän oli toiminut eri ministerinviroissa 7853 päivää, eli päivän kauemmin kuin ennätyksen entinen haltija Kristen Bording.

Ennen poliitikon uraansa Haarder työskenteli opettajana, ja monet hänen tehtävänsä politiikassa ovatkin liittyneet koulutukseen.
## Lähteet

## Aiheesta muualla

* ''Bertel Haarder'' Tanskan kansankäräjien verkkosivuilla 
*
Walker Scobell

**Walker Scobell** (s. 5. tammikuuta 2009) on yhdysvaltalainen näyttelijä, joka tuli tunnetuksi esittäessään nuorta Ryan Reynoldsia Shawn Levyn ohjaamassa elokuvassa *[[The Adam Project]]*. Vuodesta 2023 Scobell on esittänyt Percy Jacksonia televisiosarjassa *[[Percy Jackson ja olymposlaiset]]*. 

## Lähteet
Oyster Bay (New York)

**Oyster Bay** on kunta (*town*) New Yorkin osavaltiossa, Yhdysvalloissa. Sen väkiluku oli 301&nbsp;332 vuonna 2020. Kunta sijaitsee Nassaun piirikunnassa, New Yorkin metropolialueella.

## Maantiede
Oyster Bay sijaitsee New Yorkin osavaltion Long Islandilla, Nassaun piirikunnassa. Oyster Bayn kuntaan kuuluu 9 kylää ja 50 paikallishallinnotonta aluetta. Oyster Bay yltää Long Islandin pohjoisrannikolta etelärannikolle asti. Oyster Baystä on linnuntietä noin 40 kilometrin matka New Yorkiin.

## Väestö
Vuonna 2020 Oyster Bayn 301&nbsp;332 asukkaasta valkoisia oli 78,5&nbsp;%, aasialaisia 13,6&nbsp;%, mustia 2,3&nbsp;% ja alkuperäisasukkaita 0,2&nbsp;%. 22,4&nbsp;% asukkaista puhui kotonaan jotain muuta kieltä kuin englantia ja 16,5&nbsp;% asukkaista oli syntynyt ulkomailla.

## Lähteet

## Aiheesta muualla
Liza Lim

**Liza Lim** (s. 30. elokuuta 1966 Perth) on australialainen säveltäjä.

Limin tuotantoon kuuluvat muiden muassa oopperat *The Oresteia* (1993), *Moon Spirit Feasting* (2000), *The Navigator* (2007) ja *Tree of Codes* (2016). Hän sävelsi myös genrerajoja rikkovan perkussiorituaalin tai oopperan *Atlas of the Sky* (2018). Limiltä ovat tilanneet teoksia muiden muassa Los Angelesin filharmonikot, Baijerin radion sinfoniaorkesteri, BBC:n sinfoniaorkesteri, Ensemble InterContemporain, Klangforum Wien ja Arditti Quartet. Limin teoksia on esitetty myös useilla festivaaleilla, kuten Spoleton festivaalissa, Venetsian biennaalissa ja Luzernin festivaalissa.

Lim on saanut urallaan useita palkintoja ja tunnustuksia; esimerkiksi vuonna 2018 hänelle myönnettiin Don Banks Music Award. Vuosina 2005 ja 2006 hän oli Sydneyn sinfoniaorkesterin residenssisäveltäjä. Hän on toiminut Sydneyn musiikkikonservatorion sävellysprofessorina. Limin teoksia on kustantanut Casa Ricordi, ja levytyksiä hänen teoksiaan on julkaistu muun muassa Kairos-levymerkillä.

## Lähteet

## Aiheesta muualla
* Viralliset sivut
Le Rire

**Le Rire** ( "Nauru") oli ranskalainen kerran viikossa ilmestynyt pilalehti, jota julkaistiin vuosina 1894–1971. Le Rireä ei julkaistu vuosina 1940–1945, eikä vuoden 1949 lopun ja syyskuun 1951 välisenä aikana. Vuodesta 1946 lähtien Le Rire ilmestyi vain kerran kuukaudessa.

Le Riren perusti Pariisissa vuonna 1894 Félix Juven, joka toimi myös lehden vastaavana toimittajana. Le Riren levikki oli alkuvuosina 100 000 kappaletta, mikä teki siitä yhden Ranskan ja Euroopan menestyneimmistä kuvitetuista satiirilehdistä. Lehteä kuvittivat muun muassa Abel Faivre, Caran d'Ache, Charles Léandré, Leonetto Cappiello, Georges Jeanniot, Lucien Metivet, Benjamin Rabier, Henri de Toulouse-Lautrec ja Théophile-Alexandre Steinlen. Le Rire pilkkasi Belle Époquen ja 1900-luvun alkupuoliskon ilmiöitä ja kuuluisuuksia sekä valotti satiirin avulla poliittisia ja yhteiskunnallisia tapahtumia.

## Lähteet
Islip (New York)

**Islip** on kunta (*town*) New Yorkin osavaltiossa, Yhdysvalloissa. Sen väkiluku oli 339&nbsp;939 vuonna 2020. Kunta sijaitsee Suffolkin piirikunnassa, New Yorkin metropolialueella.

## Maantiede
Islip sijaitsee New Yorkin osavaltion Long Islandilla, Suffolkin piirikunnassa. Islipin kuntaan kuuluu 4 kylää ja 24 paikallishallinnotonta aluetta. Islipistä on linnuntietä noin 70 kilometrin matka New Yorkiin.

## Väestö
Vuonna 2020 Islipin 339&nbsp;938 asukkaasta valkoisia oli 70,2&nbsp;%, mustia 9,3&nbsp;%, aasialaisia 3,7&nbsp;% ja alkuperäisasukkaita 0,4&nbsp;%. 33,5&nbsp;% asukkaista puhui kotonaan jotain muuta kieltä kuin englantia ja 21,3&nbsp;% asukkaista oli syntynyt ulkomailla.

## Lähteet

## Aiheesta muualla
Tommy Johansson

**Tommy Johansson** (s. 26. lokakuuta 1987) on ruotsalainen kitaristi ja laulaja, joka kuului Sabatonin kokoonpanoon vuosina 2016-2024. Hän on myös perustanut powermetal -yhtye Majestican (aikaisemmin toiminut nimellä ReinXeed) ja toimii sen laulajakitaristina. Hän liittyi Sabatoniin Thorbjörn Englundin tilalle vuonna 2016. Hän on kuulunut myös kristilliseen power-metal yhtyeeseen *Golden Resurrection*. Hän on kotoisin Bodenista Pohjois-Ruotsista.

## Lähteet
Tiago Mayan Gonçalves

**Tiago Mayan Gonçalves** (s. 5. maaliskuuta 1977) on portugalilainen poliitikko, joka edustaa liberaalia aloitetta.

## Tausta ja yksityiselämä
Mayan Gonçalves syntyi vuonna 1977 Porton kaupungissa. Ammatiltaan hän on juristi ja valmistunut Portugalin katolisesta yliopistosta.

## Poliittinen ura
Mayan Gonçalves on yksi liberaalin aloitteen perustajajäsenistä.

Hän asettui ehdolle presidentinvaaleissa 2021 liberaalin aloitteen ehdokkaana. Mayan Gonçalves sai 134,484 ääntä (3,22 %). Samana vuonna järjestetyissä kuntavaaleissa hänet valittiin Aldoar, Foz do Douro e Nevogilden kaupunginalueen, Portossa, kunnanjohtajaksi.

## Lähteet
Henrik Purjehtijan ritarikunta

**Henrik Purjehtijan ritarikunta** () on portugalilainen ritarikunta, joka on perustettu vuonna 1960, kun Henrik Purjehtijan syntymästä tuli kuluneeksi 500 vuotta. Se on kunnianosoitus sellaiselle portugalilaiselle tai ulkomaalaiselle, jotka ovat tehneet poikkeuksellisen ansiokkaita tekoja portugalilaisen kulttuurin, historian tai arvojen hyväksi; etenkin, mikäli ne liittyvät merenkulkuun.

Ritarikunnan suurmestarina toimii virkansa puolesta Portugalin presidentti.

Kunniamerkkiä jaetaan kuudessa luokassa:

*  Suurketju
*  Suurristi
*  Suurupseeri
*  Komentaja
*  Upseeri
*  Ritari

## Lähteet
Vapauden ritarikunta (Portugali)

**Vapauden ritarikunta** () on portugalilainen ritarikunta. Se on perustettu vuonna 1976. Kunniamerkki on tunnustus vapauden, demokratian ja ihmisoikeuksien hyväksi tehdystä työstä ja siinä saavutetuissa poikkeuksellisissa ansioissa. Ritarikunnan perustamisella haluttiin lujittaa Portugalin sitoutumista demokratiaan sen jälkeen, kun vuoden 1974 neilikkavallankumous syöksi vallasta korporatistisen Estado Novon hallituksen.

Kunnianosoitusta myöntää Portugalin presidentti, joka on virkansa puolesta ritarikunnan suurmestari.

Kunniamerkkiä jaetaan kuudessa luokassa:

*  Suurketju
*  Suurristi
*  Suurupseeri
*  Komentaja
*  Upseeri
*  Ritari
Suurketjua myönnetään lähtökohtaisesti vain entisille valtionpäämiehille tai muuten poikkeuksellisella tavalla nimitysperusteet täyttävälle henkilölle. Lisäksi ritarikunnassa on kunniajäsenyys, joka on tarkoitettu järjestöille ja paikkakunnille.

## Lähteet
Hadjatš

**Hadjatš** (; ) on kaupunki Ukrainan Pultavan alueen pohjoisosassa Myrhorodin piirissä. Hadjatš sijaitsee Dneprin sivujoki Pselin varrella, 116 kilometriä aluekeskus Pultavan keskustasta pohjoiseen. Kaupungissa on rautatie- ja linja-autoasema.

Ukrainan tilastokeskus arvioi kaupungin väkiluvuksi 23&nbsp;172 asukasta vuoden 2021 alussa. Vuonna 2001 Hadjatšin väkiluku oli 22&nbsp;698; asukkaat olivat etniseltä taustaltaan pääosin ukrainalaisia.

Hadjatš on Ukrainan vuonna 2020 tehdyn aluehallintouudistuksen jälkeen kuulunut Myrhorodin piiriin; tätä ennen se oli Hadjatšin piirin hallintokeskus (1923–2020).

Varhaisesta ihmistoiminnasta todistavat seudulta löydetyt haudat 500-300 luvuilta eaa. Ensimmäiset asutukset nykyisen kaupungin alueelle muodostuivat arkeologisten löytöjen perusteella 900–1000-luvuilla jaa. Paikkakunta mainitaan muun muassa (1516) julkaistussa Rusjin maiden historiassa ja Liettuan Rusjin rajojen kartassa (1533). Paikkakunnan mukaan oli nimetty sotilasyksikkö. Madgeburgin kaupunkioikeudet vuonna 1634.

Kaupunki on kuulunut muun muassa Liettuan suuriruhtinaskunnan Kiovan voivodikuntaan (Puola-Liettua), Kasakkahetmanaattiin ja Venäjän keisarikunnan Pultavan kuvernementtiin. 

Hadjatšin sopimus solmittiin vuonna 1658 hetmanni Ivan Vyhovskyin johtaman hetmannaatin ja Puola-Liettuan välillä. Se pyrki nostamaan kasakkojen ja rusien asemaa Puola-Liettuassa. Hetmanaatista piti tulla kolmas osapuoli Puola-Liettuan valtioon nimellä *Rusin suuriruhtinaskunta*.

Psel river (in Hadiach).JPG|Psel-joki kulkee kaupungin kautta.
Hadiach bus station-1.JPG|Linja-autoasema.
Druzhba Concert Hall 2.JPG|Konserttisali Družba.
Свято-Успенський собор (м. Гадяч).JPG|Katedraali.
All Saints Church in Hadiach, Poltava Oblast.jpg|Kaikkien Pyhien kirkko.


## Lähteet

## Aiheesta muualla
Blaine

**Blaine** voi tarkoittaa seuraavia:

## Paikkoja

* Blaine, kaupunki Minnesotassa, Yhdysvalloissa
* Blaine, kaupunki Tennesseessä, Yhdysvalloissa

## Henkilöitä

### Blaine sukunimenä

* David Blaine (s. 1973), yhdysvaltalalinen illusionisti ja stuntman
* James Gillespie Blaine (1830–1893), yhdysvaltalainen poliitikko, senaattori ja ulkoministeri

### Blaine etunimenä

* Blaine Gabbert (s. 1989), yhdysvaltalainen amerikkalaisen jalkapallon pelaaja
* Blaine Lindgren (1939–2019), yhdysvaltalainen pika-aitajuoksija
* Blaine Sexton (1892–1966), brittiläinen jääkiekkoilija
* Blaine Stoughton (s. 1953), kanadalainen jääkiekkoilija ja valmentaja

### Kuvitteellisia henkilöitä

* Blaine, salijohtaja Pokémon-sarjassa
* Blaine Anderson, musikaali-draamasarjassa *[[Glee]]*
* Blaine Yksiraiteinen, äänivallin rikkova juna Stephen Kingin fantasiasarjassa *[[Musta torni]]*.
Talouskoulu (Tampere)

**Talouskoulu** on Tampereen Koulukadulla sijaitseva jugendtyylinen koulurakennus, jonka on suunnitellut arkkitehti Wivi Lönn.  Talouskouluyhdistyksen rakennuttama talo on valmistunut kesällä 1905. Nykyään siinä toimii Tampereen palvelualan ammattiopisto.

Jugendtutkija Paula Kivinen on luonnehtinut Talouskoulun arkkitehtuuria ”miellyttävän yksinkertaiseksi”. Rakennusta hallitseva nelikulmainen torni henkii kansallisromantiikkaa ja tuo mieleen Hämeen linnan tai Turun linnan tornin. Paksujen pylväiden kannattelemassa aurinkoparvekerakennelmassa näkyy myös muinaisen Egyptin vaikutus. Sekä julkisivuissa että sisätiloissa on ruoanlaittoon liittyvää vihannes- ja eläinaiheista ornamentiikkaa.

Talouskoulun rakennusta on laajennettu vuosina 1925, 1968, 1977 ja 1994. Laajennusosat on sijoitettu pihan puolelle, ja Lönnin suunnittelema alkuperäinen osa on jätetty ennalleen. Talon vanha puoli on suojeltu asemakaavalla.

## Lähteet
6C72

**6C72** eli "**pakonomaisen seksuaalisen käyttäytymisen häiriö**" on hillitsemishäiriöiden alaisuuteen kuuluva mielenterveyden häiriö. Häiriölle on ominaista jatkuva kyvyttömyys hallita voimakkaita, toistuvia seksuaalisia impulsseja tai haluja, jotka johtavat toistuvaan seksuaaliseen käyttäytymiseen. Oireita voivat olla toistuva seksuaalinen toiminta, josta on tullut henkilön elämän keskeinen painopiste siinä määrin, että hän on laiminlyönyt terveyden ja henkilökohtaisen huolenpidon tai muut kiinnostuksen kohteet, toiminnot ja velvollisuudet; lukuisat epäonnistuneet yritykset vähentää merkittävästi toistuvaa seksuaalista käyttäytymistä; ja jatkuva toistuva seksuaalinen käyttäytyminen haitallisista seurauksista huolimatta tai siitä saatavan tyydytyksen vähäisyys tai puuttuminen.

## Huomautukset

## Katso myös
* Aikuisviihderiippuvuus

## Lähteet
OnePlus 10 Pro

**OnePlus 10 Pro** on OnePlussan 11. tammikuuta 2022 julkistama älypuhelin. Suomessa se tuli myyntiin maaliskuun 2022 lopulla, 899 euron hintaan.

Puhelimessa on 6,7 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran 50 megapikseliä ja telekameran kahdeksan megapikseliä. Etukameran tarkkuus on 32 megapikseliä. Puhelimessa on näytönalainen sormenjälkitunnistin. Akun kapasiteetti on 5000 milliampeerituntia, ja se tukee 80 watin pikalatausta ja 50 watin langatonta latausta. 

Käyttöjärjestelmänä on Android 12 ja OxygenOS 12. Käyttöjärjestelmä on päivitettävissä Android 15 -käyttöjärjestelmäversioon saakka. 

## Lähteet

## Aiheesta muualla
* OnePlus 10 Pro OnePlussan sivuilla
Impulssikontrollin häiriö

**Impulssikontrollin häiriö** on yksi mielenterveyden häiriöiden alaisuuteen kuuluvista kategorioista. Impulssikontrollin häiriöitä ovat esim. kleptomania, pyromania, onykofagia, raivopuuskasyndrooma sekä peliriippuvuus eli ludomania.

## Yleisyys
Henkilöt, jotka sytyttävät tahallaan tulipaloja, kärsivät monesti impulssikontrollin häiriöstä.

## Lähteet
Vasyl Barka

**Vasyl Barka**, , oikea nimi: **Vasyl Otšeret**, , eli **Ivan Veršyna** , (6. heinäkuuta 1908 Solonytsja, Poltavan kuvernementti – 11. huhtikuuta 2003 Liberty, New York, Yhdysvallat) oli amerikanukrainalainen runoilija, prosaisti, kirjallisuuskriitikko ja kääntäjä.

Barka asui vuodesta 1943 Saksassa, jossa hän toimi sodan päätyttyä perustetussa lyhytaikaisessa kirjallis-taiteellisessa MUR-kulttuuriyhdistyksessä. Vuodesta 1949 hän asui Yhdysvalloissa.

Barkan mystisiä teoksia on helpompi ymmärtää intuitiivisesti kuin loogista ajattelua käyttäen. Hän on hyödyntänyt tuotannossaan Pavlo Tytšynan varhaisia teoksia. Barkan runojen pituus kasvoi ajan mittaan, ja ne muuttuivat alkuaikojen lyyrisistä kokoelmista monumentaaliseksi neljäntuhannen säkeistön mittaiseksi eeppiseksi proosarunoteokseksi *Svidok dlia sontsia shestykrylykh* (1981, 'Kuusisiipisen auringon todistaja'), jonka teema on "ihmisen ja luojan sovinto".

Proosassaan Barka käyttää lyyrisiä ja kansanomaisia idiomeja, ja kerronta on staattista. Esikoisromaanissaan *Rai* (1953, 'Paratiisi') hän käsittelee "neuvostoparatiisia". Hän julkaisi siitä 1994 uudistetun ja laajennetun version. Toisen romaanin *Žovtyi knjaz* (1962, 1968 'Keltainen prinssi') aiheena on 1930-luvun nälänhätä holodomor, ja sen pohjalta on Oles Jantšuk ohjannut 1991 valmistuneen elokuvan *Holod-33* (*[[Nälkä 33]]*). Hän julkaisi 1992 vielä yhden romaanin, *Spokutnyk i kliuchi zemli* ('Sovitus ja maan avaimet').

Barka oli myös kääntäjä. Hän käänsi William Shakespearen *[[Kuningas Lear]]in* (1969) ja katkelmia Danten *[[Jumalainen näytelmä|Jumalaisesta näytelmästä]]* (1979).

## Lähteet
To the Wonder

**To the Wonder** on vuonna 2012 ensi-iltansa saanut yhdysvaltalainen kokeellinen romanttinen draamaelokuva, jonka on ohjannut ja käsikirjoittanut Terrence Malick. Sen pääosia esittävät Ben Affleck, Olga Kurylenko, Rachel McAdams ja Javier Bardem.

Elokuva kertoo parista, jotka rakastuttuaan Pariisissa muuttavat Oklahomaan ja yrittävät pitää parisuhdettaan kasassa.

*To the Wonder* sai maailmanensi-iltansa Venetsian elokuvajuhlilla 2012, missä se oli ehdolla Kultainen leijona -palkintoon. Elokuva sai ristiriitaisen vastaanoton kriitikoilta: Malickin ohjausta ja Lubezkin kuvausta kiitettiin, mutta kerrontaa kritisoitiin.

## Näyttelijät

## Lähteet

## Aiheesta muualla
* 
* 
*
Serranía Celtibérica

**Serranía Celtibérica** eli **Etelän Lappi** () on harvaan asuttu maantieteellinen alue Espanjan sisämaassa.

Serranía Celtibérica on sisämaalue vailla pääsyä merelle. Iberianvuoret halkovat aluetta. Serranía Celtibérican pinta-ala on ​​65&nbsp;489 km² ja se käsittää 1&nbsp;311 kuntaa. Alue ulottuu Burgosin, Castellónin, Cuencan, Guadalajaran, La Riojan, Segovian, Sorian, Teruelin, Valencian ja Zaragozan maakuntien alueille.

Serranía Celtibérican väkiluku on 460&nbsp;613. Se on harvaan asuttu alue, jossa on vain neljä yli 20&nbsp;000 asukkaan kaupunkia: Cuenca, Soria, Teruel ja Calatayud. Vuonna 2019 Serranía Celtibérican väestötiheys oli 6,99 asukasta neliökilometriä kohden. Harvan asutuksensa vuoksi aluetta kutsutaan Etelän Lapiksi, ja jos nykyinen kehitys jatkuu, alueen väestötiheys alittaa Lapin väestötiheyden. Alueen väestö on ikääntynyttä: 40 prosentissa alueen kunnista keski-ikä on yli 50 vuotta. Väestötiheydessään alue vertautuu eurooppalaisittain vain Lappiin ja Skotlannin ylämaahan, mutta toisin kuin niillä, Serranía Celtibéricalla ei ole omaa hallintoaluettaan.

## Lähteet
Olavi Hovi

**Olavi Hovi** (s. 21. joulukuuta 1939) on suomalainen tietokirjailija, opettaja ja filosofian tohtori. 

## Henkilöhistoria
Hovi opiskeli Turun yliopistossa, josta valmistui maisteriksi vuonna 1967. Hänen väitöskirjansa (*The Baltic Area in British Policy, 1918–1921, From the Compiègne Armistice to the Implementation of the Versailles Treaty*) valmistui vuonna 1980. Hovi toimi historianopettajana sekä vararehtorina Kuoppakankaan yhteiskoulussa sekä Kuoppakankaan lukiossa. Opettajan työstä Hovi jäi eläkkeelle vuonna 2002, mutta jatkoi kirjallista tuotantoaan. 

## Julkaisuja
*Leppävirran historia 1, Leppävirran historia uudisasutuskaudesta kunnallisen itsehallinnon alkuun, Hovi & Sarvas, 1988 
*Leppävirran historia. 2, Kunnan ja kuntalaisten vaiheita kunnallishallinnon uudistamisesta 1990-luvulle, 1995
*Vatnuori - kylä meren syleilyssä, Pieksämäki, 1995 (2. painos julkaistu vuonna 2016)
*Autokauppaa kolmessa polvessa. Varkauden Auto Oy 1948-1998, Mikkeli 1998
*Sata luottamuksen vuotta : osuuspankkitoimintaa Leppävirralla 1903-2003, 2003
*Terveyden hyväksi 75 vuotta. Taulumäen Apteekki 1929-2004, Kevama, 2004
*Neljännesvuosisata mielenterveystyötä. Varkauden seudun mielenterveysväki ry 1978-2003, 2003
*Puoli vuosisataa veteraanityötä : Sahalahden Sotaveteraanit ry 1961-2011, Kangasala, 2011
*Wanha herra muistelee. Lauri Arran muistoja Sahalahdelta, Olavi Hovi, Books on Demand, 2016
* Kärsimättömien miesten kroniikka I Jooseppi Matinpoika ja hänen sukunsa, Helsinki, 2011
* Kärsimättömien miesten kroniikka II Kristian ja hänen klaaninsa 1850-1928, Books on Demand, 2014
* Kärsimättömien miesten kroniikka III Anton Kristianinpoika Hovi (1896-1984) ja vaikeat ajat, Books on Demand, 2016
* Kärsimättömien miesten kroniikka  IV Evakkopoika ajan virrassa, Books on Demand, 2018.
Rauhajärvi

**Rauhajärvi** voi tarkoittaa seuraavia:

* Rauhajärvi, kylä Kangasniemellä
* Rauhajärvi, järvi Mikkelissä ja Kangasniemellä
* Rauhajärvi, järvi Pieksämäellä ja Joroisissa
* Rauhajärvi, järvi Varkaudessa.
Bacolod

**Bacolod** on kaupunki Länsi-Visayasin alueella Filippiineillä. Se on Negros Occidentalin maakunnan pääkaupunki.

Kaupungissa on 600&nbsp;783 asukasta vuoden 2020 väestönlaskennan mukaan ja se on Länsi-Visayasin väkirikkain kaupunki ja koko Visayasin toiseksi väkirikkain kaupunki Cebun jälkeen. Kaupungin pinta-ala on 160,71 neliökilometriä.

Bacolod sijaitsee Guimarasinsalmen rannikkotasangolla Guimarasin saarta vastapäätä. Sitä on kutsuttu Filippiinien sokeripääkaupungiksi, sillä se sijaitsee maan tärkeimmällä sokerintuotantoalueella. Bacolodin kasvu alkoi vuoden 1800 jälkeen, jolloin siitä tuli saartenvälisen liikenteen solmukohta. Sokeriplantaasien myöhemmän kehityksen myötä siitä tuli Negrosin alueellinen kauppakeskus. Sen pienempi kalastussatama, Pulupandan, sijaitsee kaupungista etelään rannikon päävaltatien varrella.

## Lähteet
Keulasimppu

**Keulasimppu** (*Pataecus fronto*) on velhokaloihin kuuluva kalalaji. Lajia tavataan Tyynestämerestä.

## Koko ja ulkonäkö
Keulasimppu voi kasvaa suurimmillaan 27 cm pitkäksi. Ruumiinmuodoltaan laji on pitkänomainen ja kyljistään selvästi litistynyt ja kapenee pyrstöä kohden. Selkäevä on pitkä ja etureunastaan hyvin korkea. Pyöreähkö pyrstöevä on yhdistynyt selkäevään ja rintaevät ovat suuret. Kalan väritys on vaihtelevasti oranssinpunainen tai ruskea ja ruumiissa on punertavia tai ruskeita pilkkuja.

## Levinneisyys ja elintavat
Keulasimppua tavataan Australian etelärannikolta Länsi-Australiasta Queenslandiin. Lajin elinympäristöä ovat koralliriutat ja se kätkeytyy usein sienieläinten joukkoon. Keulasimpun ravintoa ovat pienet äyriäiset.

## Lähteet
Metsurin tarina

**Metsurin tarina** on Mikko Myllylahden ohjaama ja käsikirjoittama suomalais-hollantilais-tanskalais-saksalaisena yhteistuotantona tehty draamaelokuva, joka sai ensi-iltansa vuoden 2022 Cannesin elokuvajuhlien Kriitikoiden viikolla. Se sai Suomen ensi-iltansa Rakkautta & Anarkiaa -festivaalilla syyskuussa ja tuli valtakunnalliseen elokuvateatterilevitykseen 7. lokakuuta.

Elokuva on Myllylahden esikoiselokuva ja se kertoo Pepe-nimisestä metsurista, joka kohtaa elämässään useita menetyksiä ja vastoinkäymisiä, mutta suhtautuu niihin tyynesti.

Elokuva voitti Kriitikoiden viikon levityspalkinnon (Prix Fondation Gan à la Diffusion), jolla tuetaan elokuvan esittämistä ranskalaisissa teattereissa 20 000 euron summalla.

Jorma Kaulanen ja Peter Albrechtse palkittiin elokuvasta parhaan äänisuunnittelun Jussilla 2023.

## Näyttelijät

## Arvosteluja

* Juho Typpö, Helsingin Sanomat:  
* Niko Ikonen, Episodi:  
* Pauliina Savola, Film-o-Holic:  
* Jussi Virratvuori, Karjalainen: 
* Päivi Valotie, Turun Sanomat: 
* Antti Selkokari, Kulttuuritoimitus:  
* Juho Rissanen, Iltalehti:  
## Lähteet
Hluh’iv

**Hluh’iv** (; ) on historiallisesti merkittävä kaupunki Ukrainan Sumyn alueen pohjoisosassa Šostkan piirissä. Hluh’iv sijaitsee Dneprin vesistön sivujoki Desnan sivujoki Klevenin sivuhaaran Jesmanin varrella, 140 kilometriä aluekeskus Sumyn keskustasta luoteeseen. Eurooppatie E101 (moottoritie M02 Kiovasta Moskovaan, Venäjän puolella E391) ohittaa kaupungin sen pohjoispuolitse; tähän eurooppatiehen yhtyy kaukaa idästä (Kazakstanin Šymkentistä) kaupungin halki saapuva Eurooppatie E38. Lisäksi etelään lähtee Sumyyn johtava maantie (P44).

Ukrainan tilastokeskus arvioi kaupungin väkiluvuksi 32&nbsp;248 asukasta vuoden 2021 alussa. Vuonna 2001 Hluh’ivin väkiluku oli 35&nbsp;768; asukkaat olivat etniseltä taustaltaan pääosin ukrainalaisia.

Hluh’iv on Ukrainan vuonna 2020 tehdyn aluehallintouudistuksen jälkeen kuulunut Šostkan piiriin. 

Paikkakunta mainitaan asiakirjoissa vuonna 1152 Tšernihivin ruhtinaskuntaan kuuluvana kaupunkina. Se oli Kasakkahetmanaatin pääkaupunki. 

Jo Venäjän hyökkäyssodan alkupäivänä 24. helmikuuta 2022 raportoitiin taisteluista Hluh’ivin kaupungin läheisyydessä. Venäjän joukot etenivät Hluh’ivin pohjoispuolitse kohti Kiovaa ja miehittivät helmikuun lopulla tai maaliskuun alussa myös Hluh’ivin. Ukrainan asevoimat vapauttivat Sumyn alueen pohjoisosat (mukaan lukien Hluh’ivin kaupungin) rusistisesta miehittäjästä huhtikuun 2022 alussa. Tämän jälkeenkin venäläiset tulittivat kaupunkia satunnaisesti esimerkiksi tykistöllä.

Трьоханастасіївська церква, вид з водонапорної вежі, м. Глухів, Сумська обл.jpg|Kirkko.
Глухівський національний педагогічний університет 02.jpg| Hluh’ivin kansallinen pedagoginen yliopisto.


## Lähteet

## Aiheesta muualla
Miamin Grand Prix

**Miamin Grand Prix** on Miami Gardensissa Floridassa järjestettävä Formula 1 -sarjan osakilpailu. Kilpailu ajetaan Miami International Autodromella.

Miamin Grand Prix järjestettiin ensimmäisen kerran vuonna 2022.

## Voittajat

## Sponsorit
* 2022–: Crypto.com Miami Grand Prix

## Lähteet
* Miami Grand Prix Formula1.com 

### Viitteet
Albert Stuivenberg

**Albert Stuivenberg** (s. 30. lokakuuta 1970

Stuivenbergin alaisuudessa ikäluokkaa edustivat muun muassa Ricardo van Rhijn, Daley Blind ja Memphis Depay. Stuivenberg niitti menestystä alle 17-vuotiaiden kanssa voittaen Euroopan mestaruuden 2011 ja 2012. Lisäksi Alankomaat selvitti tiensä finaaliin vuonna 2009 ja välieriin 2008. Stuivenberg siirtyi vuonna 2013 alle 21-vuotiaiden maajoukkueen päävalmentajaksi, mutta pesti jäi lyhyeksi. Kesällä 2014 Louis van Gaal nosti hänet apuvalmentajakseen Manchester Unitediin. Stuivenberg luotsasi seuran Eurooppa-liigan puolivälieriin kaudella 2016/17.

Maaliskuussa 2018 Stuivenbergistä tuli Walesin maajoukkueen apuvalmentaja.

## Saavutukset
### Päävalmentajana
* U17 Euroopan mestaruus: 2011, 2012

### Apuvalmentajana
* FA Cup: 2016, 2020
* FA Community Shield: 2020

## Lähteet
Með hækkandi sól

**Með hækkandi sól** () on islantilaisen yhtyeen Systurin kappale. He edustivat Islantia Eurovision laulukilpailussa 2022 Torinossa voitettuaan Islannin *[[Söngvakeppnin 2022]]* -euroviisukarsinnan. 

Kappale kilpaili Euroviisujen finaalissa, jossa se sai 20 pistettä ja saavutti sijan 23.

## Listasijoitukset

*  (Plötutíðindi): 1

## Lähteet
Aino (elokuva)

**Aino** on Mika Kiiskisen ohjaama suomalainen independent-tuotantona tehty draamaelokuva vuodelta 2018. Elokuvasta oli alkujaan määrä tulla muutaman minuutin pituinen musiikkivideo, mutta projekti laajeni myöhemmin täyspitkäksi elokuvaksi.

Elokuva sijoittuu Toisen maailmansodan aikaiseen Suomeen  1940-luvulle ja siinä kuvataan kotirintaman arkea.

## Rooleissa

*Linda Johansson
*Turo Entonen
*Martta Entonen
*Martti Eskelinen
*Tom Flinkman
*Markku Fredriksson
*Marko Helin
*Ritva Helin
*Jenni Hytönen
*Maritta Hytönen
*Petri Hyvärinen
*Daniel Hämäläinen
*Viola Hämäläinen
*Päivi Hörkkö
*Reijo Ikala
*Sten Johansson
*Salla Järvinen
*Jere Kallio
*Aron Kiiskinen
*Jesse Kiiskinen
*Raija Kiiskinen
*Pirkko Kolehmainen
*Piia Koriseva
*Juha Kujala
*Iiris Laurila
*Linnea Laurila
*Maiju Laurila
*Juha Paakkanen
*Justus Pietilä
*Leena Pihlaja
*Tuija Pihlaja-Järvensuu
*Timo Pinomäki
*Aleksi Rauhala
*Pirkka Rauvola
*Helmi Reponen
*Salli Reponen
*Hannu Riipinen
*Merja Salminen
*Mika Salminen
*Esteri Seppälä
*Merita Seppälä
*Hertta Siren
*Ruuben Strang
*Arja Talonen
*Marika Tapanainen
*Matti Tapani
*Arto Tikka
*Ari Tähtinen
*Anselmi Töyry
*Elmeri Töyry
*Severi Töyry
*Arno Vilos
*Boke Virta

## Lähteet
Marcel Keizer

**Marcel Keizer** (s. 15. tammikuuta 1969) on alankomaalainen jalkapallovalmentaja ja entinen keskikenttäpelaaja. Lokakuusta 2019 lähtien hän on toiminut Al Jazira Clubin päävalmentajana.

## Ura

Keizer hankki jalkapallo-oppinsa Ajaxin juniorijoukkueissa. Hän edusti seuraa U21-tasolle saakka, muttei koskaan pelannut Ajaxin edustusjoukkueessa. Ammattilaisuransa hän aloitti SC Cambuurissa. Hän edusti seuraa valtaosan pelaajaurastaan, vuodet 1989–1998. Hän pelasi myös De Graafschapissa, FC Emmenissä ja SV Argonissa, kunnes lopetti uransa vuonna 2003.

Pelaajauransa jälkeen Keizer siirtyi valmentajaksi. Hän toimi uransa alkupuolella valmentajana amatööriseuroissa UVS:ssä, SV Argonissa ja VVSB:ssä. Ammattilaistasolle hän siirtyi alkaessaan SC Telstarin valmentajaksi kesällä 2012. Hän toimi myös FC Emmenin ja SC Cambuurin valmentajana, kunnes kesällä 2016 palasi kasvattajaseuraan Ajaxiin juniorijoukkueen päävalmentajaksi. Pesti jäi kuitenkin syyskauden mittaiseksi, sillä liigan 5:s sija ja putoaminen Alankomaiden cupissa FC Twentelle johtivat potkuihin joulukuussa 2017.

Kesäkuussa 2018 Keizer siirtyi valmentamaan Al Jazira Clubia. Hänen johdollan Al Jazira ei hävinnyt otteluakaan, mutta pesti päättyi jo marraskuussa 2018 kun Keizerista tuli portugalilaisen Sportingin päävalmentaja. Keizerin johdolla Sporting voitti cup-tuplan, kun se juhli sekä liigacupin että Portugalin cupin mestaruutta.Sporting Lisbon take Portuguese Cup on penalties after epic final BeSoccer. Viitattu 9.5.2022.  Toinen kausi alkoi vaisusti ja Keizer sai heikkojen tulosten myötä potkut Sportingista syyskuussa 2019.Sporting sack coach Marcel Keizer PortuGOAL.com. Julkaistu 3.9.2022. Viitattu 9.5.2022. 

Lokakuussa 2019 Keizer palasi Al Jazira Clubin päävalmentajaksi.Marcel Keizer returns as Al Jazira head coach Gulf News. Julkaistu 13.10.2019. Viitattu 9.5.2022.  Kaudella 2020/21 Keizer johdatti Al Jaziran Arabiemiirikuntien liigan mestariksi.Arabian Gulf League: Abu Dhabi's Al Jazira take the title Gulf News. Julkaistu 11.5.2021. Viitattu 9.5.2022. 

## Saavutukset

* Arabiemiirikuntien mestaruus: 2021
* Arabiemiirikuntien supercup: 2021
* Portugalin cup: 2019
* Portugalin liigacup: 2019

## Lähteet
Miletoslainen kertomus

**Miletoslainen kertomus** (, myös ; ) oli Aristeides Miletoslaisen kirjoittama antiikin kreikkalainen romaani. Se ei ole säilynyt nykyaikaan.

## Historia

Aristeideen ja hänen romaaninsa ajoitusta ei tunneta. Teoksensa ansiosta häntä on joskus pidetty kreikkalaisen romaanin kehittäjänä. Myöhemmin romaani käännettiin tai sovitettiin latinaksi. Ovidiuksen mukaan tämän olisi tehnyt Lucius Cornelius Sisenna, Sullan aikalainen. Teos vaikuttaa tulleen suosituksi roomalaisten parissa, ja se vaikutti muun muassa Petroniuksen *[[Satyricon]]iin*. Joskus on ajateltu, että Apuleius olisi jäljitellut *Miletoslaista kertomusta* teoksessaan *[[Kultainen aasi]]*, ja Lukianos teoksessaan ''Lukios'' eli ''Aasi''.

## Sisältö

Teoksen oletetaan olleen romaani, joka sijoittui Miletokseen. Se oli kirjoitettu proosamuodossa ja käsitti ainakin kuusi kirjaa. Luonteeltaan romaani oli eroottinen. Ovidius antaa ymmärtää, että teoksessa oli kehyskertomus, johon eroottiset tarinat oli sijoitettu, ja että Aristeides toimi itse kertojana ja päähenkilönä teoksessaan. Pseudo-Lukianoksen teoksessa *[[Rakkauksia]]* viitataan siihen, että ainakin osa tarinoista oli sellaisia, että eri henkilöt kertoivat ne Aristeideelle. Osa taas saattoi olla hänen omia seikkailuitaan. Kaikissa näissä piirteissä teos vaikuttaa muistuttaneen paljon *Kultaista aasia* ja sen kertojan ja päähenkilön Luciuksen seikkailuita. Erään ehdotuksen mukaan romaani olisi voinut kertoa siitä, kuinka Aristeides olisi matkustanut Miletokseen halukkaana näkemään tuon kaupungin, jolla oli maine irstailevana paikkana. Suurimman osan teoksesta täyttivät tämän jälkeen paikallisten alempiluokkaisten ihmisten riettaat kertomukset, joita hän kuuli kaupunkia kierrellessään.

## Miletoslaiset kertomukset

Teoksen nimestä sai nimensä antiikin kirjallisuuden lajityyppi *miletoslaiset kertomukset*, jolla tarkoitettiin alkuperäisen teoksen kaltaisia fiktiivisiä proosaromaaneja, joissa oli kertojahahmo sekä kehyskertomus ja sen sisään upotettuja melko irrallisia, usein ruokottomia tarinoita.

## Lähteet
Plotinoksen elämä

**Plotinoksen elämä**, koko nimeltään *Plotinoksen elämästä ja hänen kirjojensa järjestyksestä* (, ), on Porfyrioksen kirjoittama filosofi Plotinoksen elämäkerta.

## Historia

Porfyrios kuului uusplatonilaiseen koulukuntaan ja eli noin vuosina 232–304 jaa. Hän oli koulukunnan oppi-isän Plotinoksen oppilas ja toimitti tämän teokset kokoelmaksi nimeltä *[[Enneadit]]*. Plotinoksen elämäkerran hän liitti eräänlaiseksi johdannoksi *Enneadien* alkuun. Elämäkerran poikkeuksellisen laajuuden vuoksi Plotinoksesta tiedetään enemmän kuin useimmista muista antiikin filosofeista. Se on samalla päälähteitä siihen vähään, mitä Porfyrioksesta itsestä tiedetään. Porfyrios kirjoitti suunnilleen samoihin aikoihin myös Pythagoraan elämäkerran, *[[Pythagoraan elämä (Porfyrios)|Pythagoraan elämä]]*.

## Sisältö

Elämäkerran teksti jaetaan 26 lukuun. Porfyrios esittää Plotinoksen platonilaisen filosofian todellisena perillisenä, osaksi siksi, että Plotinos oli Ammonios Sakkaksen oppilas. Porfyrios kuvaa opettajansa toisaalta tälle maailmalle vieraana ja toisaalta hyvin käytännöllisenä. Luku 1 aloittaa lauseella ”Plotinos, meidän aikamme filosofi, vaikutti häpeävän ruumiissa olemista. Tämä asenne oli niin voimakas, ettei hän koskaan rohjennut kertoa sukutaustaansa, vanhempiaan tai kotipaikkaansa”. Plotinoksen elämänvaiheita kuvatessaan Porfyrios pyrkii antamaan täsmällisiä ajoituksia, ja kiinnittää tapahtumat useisiin eri ajoitustekijöihin, kuten hallitusvuosiin ja muihin henkilöihin. Ajoituksissa on silti virheitä ja epätäsmällisyyksiä.

Plotinoksen elämänvaiheiden ohella Porfyrios kuvaa samalla, missä vaiheessa Plotinos kirjoitti minkäkin osan teoksistaan: suurin osa niistä syntyi Plotinoksen seitsemän tai kahdeksan viimeisen elinvuoden aikana. Luvuissa 4–6 Porfyrios esittää luettelon Plotinoksen kirjoituksista. Hän sanoo, ettei Plotinos itse antanut niille alun perin mitään nimiä, ja että käyttää itse niistä jo vakiintuneiksi tulleita nimityksiä. Plotinoksen opetuksia koskien Porfyrios sanoo niiden paitsi perustuneen platonismiin myös pitäneen kätketymmin sisällään peripateettisia ja stoalaisia aineksia, erityisesti Aristoteleen metafysiikan.

## Lähteet

## Kirjallisuutta

* 
* *Porphyry on the Life of Plotinus*. Teoksessa 
*  Kreikankielinen alkuteksti ja ranskankielinen käännös.

## Aiheesta muualla

* Porphyry: *[https://www.sacred-texts.com/cla/plotenn/enn001.htm On the Life of Plotinus and the Arrangement of his Work]*. Sacred Texts. 
* Porphyry: *[http://www.ldysinger.com/@texts/0260_plotinus/03_life_porph.htm On the Life of Plotinus and the Arrangement of his Work]*